Kryžių Švč. Mergelės Marijos Rožinio Karalienės koplyčia
54°15′37″š. pl. 23°41′38″r. ilg.﻿ / ﻿54.2604°š. pl. 23.6940°r. ilg.﻿ / 54.2604; 23.6940 Kryžių Švč. Mergelės Marijos Rožinio Karalienės koplyčia – koplyčia, diecezinė šventovė Lazdijų rajone, Kryžiuose, pietvakarinėje Dusios ežero pakrantėje, tarp Sutrės ir Staigūnų kaimų. Viena iš katalikiškos piligrimystės vietų Vilkaviškio vyskupijoje. Tai 2000 m. atstatyta koplyčia vietoje senosios, nugriautos sovietmečiu, pažymėtos atminimo kryžiais. Garsėja Sekminių ir Petrinių atlaidais, sutraukiančiais tūkstančius maldininkų. Priklauso Metelių Kristaus Atsimainymo parapijai, mišios aukojamos kiekvieną sekmadienį.